

**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2, μεταβάλλεται ως εξής:**

**ΠΑΡΑΣΚΕΥΗ 18/3/2022**

**---------------------------------**

**21:00 ΣΤΑ ΑΚΡΑ (Αλλαγή θέματος)  ΝΕΟ ΕΠΕΙΣΟΔΙΟ  Κ8 W**

**Εκπομπή συνεντεύξεων με τη Βίκυ Φλέσσα**

**«Πατήρ Χαράλαμπος Παπαδόπουλος (Λίβυος)»**

**----------------------------------**

**TETAΡΤΗ 23/3/2022**

**----------------------------**

**19:00 ΩΡΑ ΧΟΡΟΥ (Ε)**

**20:00 VAN LIFE - H ΖΩΗ ΕΞΩ (Ε) Κ8 W**

Το **«Van Life - Η ζωή έξω»** είναι μία πρωτότυπη σειρά εκπομπών, που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που εξελίσσονται σε δυνατές φιλίες, παρουσιάζονται με χιουμοριστική διάθεση σε μια σειρά νεανική, ανάλαφρη και κωμική, με φόντο το active lifestyle των vanlifers.

Το **«Van Life - Η ζωή έξω»** βασίζεται σε μια ιδέα της **Δήμητρας Μπαμπαδήμα,** η οποία υπογράφει το σενάριο και τη σκηνοθεσία.

Σε κάθε επεισόδιο του **«Van Life - Η ζωή έξω»,** ο πρωταθλητής στην ποδηλασία βουνού **Γιάννης Κορφιάτης,**μαζί με την παρέα του, το κινηματογραφικό συνεργείο δηλαδή, προσκαλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους μ’ ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον όπου θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους: την **Ελλάδα.**

**Eπεισόδιο** **3ο: «Ταΰγετος»**

Ο **Μάνος Αρμουτάκης** (διευθυντής φωτογραφίας), είναι αποφασισμένος να μυήσει την υπόλοιπη παρέα στο χόμπι του, που δεν είναι άλλο από το **ορεινό τρέξιμο.**

Οι υπόλοιποι δεν ενθουσιάζονται με την ιδέα να πάρουν τα όρη και τα βουνά, όμως η απόφαση λαμβάνεται με δημοκρατικές διαδικασίες: «Ορεινό τρέξιμο στον Ταΰγετο, αλλιώς εγώ έφυγα».

Με συνοδοιπόρους την αθλήτρια trail running **Μαρία Μάλαϊ** και τον αθλητή υπεραποστάσεων **Λευτέρη Παρασκευά,** οι vanlifers κατασκηνώνουν στην πηγή **Μαγγανιάρη,** από όπου ξεκινά το μονοπάτι που οδηγεί στο **Ορειβατικό Καταφύγιο Ταϋγέτου** και στην κορυφή του βουνού.

Έπειτα από μια βραδιά στο βαν με κουβέντα, φαγητό και... αλευροπόλεμο, ξεκινά η ανάβαση του «μαγικού βουνού». Θα τα καταφέρει ο **Γιάννης Κορφιάτης** να ακολουθήσει τους έμπειρους δρομείς στα 2.000 μέτρα;

**Ιδέα – σκηνοθεσία - σενάριο:** Δήμητρα Μπαμπαδήμα

**Παρουσίαση:** Γιάννης Κορφιάτης

**Αρχισυνταξία:** Ιωάννα Μπρατσιάκου

**Διεύθυνση φωτογραφίας:** Θέμης Λαμπρίδης & Μάνος Αρμουτάκης

**Ηχοληψία:** Χρήστος Σακελλαρίου

**Μοντάζ:** Δημήτρης Λίτσας

**Εκτέλεση & οργάνωση παραγωγής:** Φωτεινή Οικονομοπούλου

**Εκτέλεση παραγωγής:** Ohmydog Productions

**20:30 ΠΑΓΚΟΣΜΙΟ ΠΡΩΤΑΘΛΗΜΑ ΚΑΛΛΙΤΕΧΝΙΚΟΥ ΠΑΤΙΝΑΖ**

**-----------------------------**

**ΠΑΡΑΣΚΕΥΗ 25/3/2022**

**---------------------------------**

**08:15 ΠΑΦΙΝ ΡΟΚ (Ε)**

**08:29 200 ΧΡΟΝΙΑ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ - 200 ΘΑΥΜΑΤΑ ΚΑΙ ΑΛΜΑΤΑ  (Ε) Κ8 W**

Η σειρά της **ΕΡΤ «200 χρόνια από την Ελληνική Επανάσταση – 200 θαύματα και άλματα»** βασίζεται σε ιδέα της καθηγήτριας του ΕΚΠΑ, ιστορικού και ακαδημαϊκού **Μαρίας Ευθυμίου** και εκτείνεται σε 200 fillers, διάρκειας 30-60 δευτερολέπτων το καθένα.

Σκοπός των fillers είναι να προβάλουν την εξέλιξη και τη βελτίωση των πραγμάτων σε πεδία της ζωής των Ελλήνων, στα διακόσια χρόνια που κύλησαν από την Ελληνική Επανάσταση.

Τα«σενάρια» για κάθε ένα filler αναπτύχθηκαν από τη **Μαρία Ευθυμίου** και τον ερευνητή του Τμήματος Ιστορίας του ΕΚΠΑ, **Άρη Κατωπόδη.**

Τα fillers, μεταξύ άλλων, περιλαμβάνουν φωτογραφίες ή videos, που δείχνουν την εξέλιξη σε διάφορους τομείς της Ιστορίας, του πολιτισμού, της οικονομίας, της ναυτιλίας, των υποδομών, της επιστήμης και των κοινωνικών κατακτήσεων και καταλήγουν στο πού βρισκόμαστε σήμερα στον συγκεκριμένο τομέα.

Βασίζεται σε φωτογραφίες και video από το Αρχείο της ΕΡΤ, από πηγές ανοιχτού περιεχομένου (open content), και μουσεία και αρχεία της Ελλάδας και του εξωτερικού, όπως το Εθνικό Ιστορικό Μουσείο, το ΕΛΙΑ, η Δημοτική Πινακοθήκη Κέρκυρας κ.ά.

**Σκηνοθεσία:** Oliwia Tado και Μαρία Ντούζα.

**Διεύθυνση παραγωγής:** Ερμής Κυριάκου.

**Σενάριο:** Άρης Κατωπόδης, Μαρία Ευθυμίου

**Σύνθεση πρωτότυπης μουσικής:** Άννα Στερεοπούλου

**Ηχοληψία και επιμέλεια ήχου:** Γιωργής Σαραντινός.

**Επιμέλεια κειμένων της Μ. Ευθυμίου και του Α. Κατωπόδη:** Βιβή Γαλάνη.

**Τελική σύνθεση εικόνας (μοντάζ, ειδικά εφέ):** Μαρία Αθανασοπούλου, Αντωνία Γεννηματά

**Εξωτερικός παραγωγός:** Steficon A.E.

**Παραγωγή: ΕΡΤ - 2021**

**Eπεισόδιο 1ο:** **«Η Επανάσταση της Πελοποννήσου»**

**08:30 ΤΟΠΟΣΗΜΑ ΤΟΥ 1821 (Ε)  Κ8 W *Υπότιτλοι για K/κωφούς και βαρήκοους θεατές***

Δύο αιώνες από το ξέσπασμα της Επανάστασης. Τα αποτυπώματα του Αγώνα είναι παντού! Στη νησιωτική και στην ηπειρωτική Ελλάδα. Στον Μωριά και στη Ρούμελη. Στην Ήπειρο και στη Θεσσαλία. Στη Μακεδονία και στη Θράκη. Ιχνηλατούμε τα **«Τοπόσημα του 1821»,** εκεί όπου η μνήμη είναι ακόμα παρούσα. Τα βρίσκουμε με πολλές μορφές. Σε χορταριασμένα κάστρα και σε μουσεία. Σε θρύλους και παραδόσεις. Σε πανηγύρια και σε τοπικές επετείους. Στα δημοτικά τραγούδια που μεταφέρθηκαν από γενιά σε γενιά.

Η σειρά ντοκιμαντέρ της **ΕΡΤ** με τίτλο **«Τοπόσημα του 1821»** έρχεται να αναδείξει το ιστορικό αποτύπωμα στο παρόν. Στους ανθρώπους που ζουν σήμερα εκεί όπου πριν από 200 χρόνια δόθηκαν οι μάχες για την ελευθερία.

Καταγράφουμε τον απόηχο των γεγονότων. Και αποτυπώνουμε τα αισθήματα που προκαλούν στους σημερινούς Έλληνες.

Σε σκηνοθεσία **Γρηγόρη Καραντινάκη,** με παρουσιαστή τον **Γρηγόρη Τζιοβάρα,** τα «Τοπόσημα του 1821» ρίχνουν φως στη διαχρονία. Ανακαλύπτουν όσα έχουν συγκροτήσει το μωσαϊκό της συλλογικής μνήμης – γνωστά και άγνωστα.

Πώς εξασφαλίζεται η συνέχεια στον χρόνο; Ποιους συναντάμε στα σπίτια, στην πλατεία, στη βρύση του χωριού; Ποιες είναι οι συνήθειες, οι μυρωδιές; Πού φυλάνε τα κουμπούρια και τις πολύτιμες φορεσιές των παππούδων και των γιαγιάδων τους; Ποια τραγούδια ακούγονται ακόμη στις γιορτές; Πόσα μυστικά κρύβουν τα βουνά και οι θάλασσες που περιτριγυρίζουν έναν τόπο; Παραμένει, άραγε, άσβεστη η φλόγα των προγόνων στην ψυχή; Είναι ζωντανές οι αξίες που μεταλαμπάδευσαν οι παλαιότεροι στις σύγχρονες κοινωνίες;

Τα χώματα είναι ίδια. Μόνο τα πρόσωπα αλλάζουν στο πέρασμα των αιώνων: αγωνιστές, οπλαρχηγοί, ιερείς, φαμίλιες τότε. Δάσκαλοι και μαθητές, επιχειρηματίες και αγρότες, καλλιτέχνες και επιστήμονες σήμερα. Όλοι, έχουν συμβάλει στη διαμόρφωση της ιδιοσυγκρασίας της ιδιαίτερης πατρίδας τους.

Όλοι, είναι άρρηκτα συνδεδεμένοι. Όλοι βαστούν από μία λωρίδα και στροβιλίζονται γύρω από το γαϊτανάκι της έμπνευσης, του ηρωισμού, της ελευθερίας, της δημοκρατίας.

Γιατί η Ιστορία είμαστε εμείς.

**Eπεισόδιο 4ο:** **«Μεσολόγγι»**

Ανάμεσα στις λιμνοθάλασσες, το **Μεσολόγγι,** μια πόλη ηρώων.

Η **Ιερά Πόλις,** όπως αποκαλείται το Μεσολόγγι, είναι άρρηκτα συνδεδεμένο με τον Αγώνα του 1821 και γι’ αυτό υπάρχουν στην πόλη παντού μνημεία: η μεγαλοπρεπής πύλη της Εξόδου, ο Κήπος των Ηρώων και άλλα πολλά.

Δύο αιώνες μετά το ξέσπασμα του Αγώνα για την Παλιγγενεσία, το σύγχρονο Μεσολόγγι φέρει ακόμα τη μνήμη της Ελληνικής Επανάστασης. Πώς κυλούσε η ζωή στο Μεσολόγγι στις αρχές του 19ου αιώνα; Με ποιον τρόπο έφτιαξε την οχύρωση ο Κοκκίνης; Βρίσκεται πράγματι η καρδιά του Λόρδου Βύρωνα θαμμένη στον Κήπο των Ηρώων; Πόσες φορές τον χρόνο γίνεται το πανηγύρι του Άη Συμιού; Ποια τα μυστικά της μεσολογγίτικης φορεσιάς; Τι είναι η «αφρίνα»;

Τα «Τοπόσημα του 1821» ακολουθούν την ιστορική διαδρομή με αφετηρία την Επανάσταση και προορισμό την καθημερινότητα του σήμερα.

Με τη συνδρομή της τεχνολογίας και της ψηφιακής απεικόνισης, θα μεταφερθούμε στο Μεσολόγγι του Αγώνα, θα παρακολουθήσουμε εμβληματικούς πίνακες να ζωντανεύουν.

Θα επισκεφτούμε τα τοπόσημα που συνδέθηκαν με την εθνεγερσία: τον τάφο του Μάρκου Μπότσαρη με την Παιδούλα, τα πολυάριθμα μνημεία των Φιλελλήνων, το μνημείο του Λόρδου Βύρωνα.

Θα επισκεφτούμε τη Λιμνοθάλασσα και θα συναντήσουμε σημερινούς κατοίκους της πόλης, που θα μοιραστούν μαζί μας συναισθήματα, εικόνες και αξίες που τους κληροδοτήθηκαν.

Το τέταρτο επεισόδιο από τα «Τοπόσημα του 1821», αφορμή για ταξίδι μίας ώρας στο Μεσολόγγι της θυσίας αλλά και της πνευματικότητας. Παρελθόν και παρόν παίρνουν τη θέση τους στην Ιστορία.

**Στο ντοκιμαντέρ μιλούν:** Νίκος Κορδώσης (Δικηγόρος, Ιδρυτής Ιστορικού Μουσείου «Διέξοδος»), Πέτρος Στάικος-Μακρής (Απόγονος Αγωνιστών του 1821, Νομικός, Ιστοριογράφος), Κωνσταντίνος Λύρος (Δήμαρχος Μεσολογγίου), Γιώργος Αποστολάκος (Διπλωματούχος Ξεναγός, Δάσκαλος Φωνητικής & Ορθοφωνίας), Ζωζώ Στέλιου (Κατασκευάστρια παραδοσιακών φορεσιών), Δημήτρης Καραβασίλης (Έφορος Συλλόγου Πανηγυριστών «Ο Άγιος Συμεών» Μεσολογγίου), Ελένη Καλάκη (Συνταξιούχος), Γιώργος Αλεξανδράτος (Πανηγυριστής Συλλόγου «Ο Άγιος Συμεών» Μεσολογγίου), Αποστόλης Μαλδαβίνας (Μαθητής ΣΤ’ Δημοτικού), Αντώνης Μυλωνάς (Μεταπτυχιακός φοιτητής ΕΚΠΑ).

**Συμμετέχει ο** **Σύλλογος Πανηγυριστών «Ο Άγιος Συμεών» Μεσολογγίου** **και τα μέλη του:** Γεώργιος Αποστολάκος, Γρηγόρης Καρανικόλας, Αριστείδης Τσίντζος, Κωνσταντίνος Μυλωνάς, Δημήτρης Αθανασόπουλος, Ηλίας Αθανασόπουλος, Ηλίας Βίλλιος, Συμεών Βίλλιος, Νικόλαος Λύρος, Ανδρέας Σακελλάρης, Γεώργιος Αλεξανδράτος, Κωνσταντίνος Καπουρδέλης, Δημήτριος Μάγαλος, Ταξιάρχης Ντρέλλιας, Ανδρέας Πρεμετής, Ανδρέας Χασάνος, Γεράσιμος Χριστοδουλάτος, Χρήστος Καλάκης, Σωκράτης Τσιτσέλης, Ιωάννης Μπάκας, Αθανάσιος Παλιάτσας, Ζαφείριος Παλαιολόγος, Χρύσανθος Αγγελόπουλος, Ανδρέας Αλεξανδράτος, Γεράσιμος Καλιανέζος, Γεώργιος Αλεξανδράτος, Δημήτριος Μπούρος, Δημήτριος Καραβασίλης.

**Παίζουν οι μουσικοί:** Απόστολος Κρίκος, Κωνσταντίνος Πανόπουλος, Γεώργιος Πανόπουλος.

**Σκηνοθεσία:** Γρηγόρης Καραντινάκης

**Παρουσίαση:** Γρηγόρης Τζιοβάρας

**Concept:** Αναστασία Μάνου

**Σενάριο:** Γρηγόρης Τζιοβάρας

**Script:** Βάσω Χρυσοστομίδου

**Διεύθυνση παραγωγής:** Φάνης Μιλλεούνης

**Διεύθυνση φωτογραφίας:** Μιχάλης Μπροκαλάκης

**Μοντάζ:** Ηρακλής Φίτσιος

**Μουσική επιμέλεια:** Νίκος Πλατύραχος

**VFX:** White fox animation department, Newset ltd

**Εxecutive Producer:** Αναστασία Μάνου

**Εκτέλεση παραγωγής:** White Fox A.E.

**09:30 ΕΛΛΗΝΙΚΗ ΦΟΡΕΣΙΑ - ΕΡΤ ΑΡΧΕΙΟ (Ε)**

**«Τουρκοκρατία: Ενδυματολογικές συμπεριφορές στον 18ο & 19ο αιώνα»**

**10:00 ΕΠΙΣΗΜΗ ΔΟΞΟΛΟΓΙΑ ΕΘΝΙΚΗΣ ΕΠΕΤΕΙΟΥ 25ης ΜΑΡΤΙΟΥ**

**10:30 ΔΕΝ ΕΙΣΑΙ ΜΟΝΟΣ (Ε): «Τουρκοκρατία»**

**11:15 ΥΜΝΟΣ ΕΙΣ ΤΗΝ ΕΛΕΥΘΕΡΙΑΝ - ΕΡΤ ΑΡΧΕΙΟ (Ε)**

**12:00 ΕΛΛΗΝΙΚΗ ΤΑΙΝΙΑ (Αλλαγή ώρας)  Κ8 W live streaming**

**«Η κυρά Φροσύνη και ο Αλή Πασάς»**

**14:00 ΣΥΝΑΝΤΗΣΕΙΣ ΜΕ ΑΞΙΟΣΗΜΕΙΩΤΟΥΣ ΑΝΘΡΩΠΟΥΣ (Ε) Κ8 W**

Σειρά ντοκιμαντέρ του **Μενέλαου Καραμαγγιώλη,** όπου πρωταγωνιστούν ήρωες μιας σκοτεινής και δύσκολης καθημερινότητας, χωρίς καμιά προοπτική και ελπίδα.

Nεαροί άνεργοι επιστήμονες, άστεγοι, ανήλικοι φυλακισμένοι, κυνηγημένοι πρόσφυγες, Έλληνες μετανάστες στη Γερμανία, που όμως καταφέρνουν να διαχειριστούν τα αδιέξοδα της κρίσης και βρίσκουν τελικά το φως στην άκρη του τούνελ.

Η ελπίδα και η αισιοδοξία τελικά θριαμβεύουν μέσα από την προσωπική ιστορία τους που εμπνέει.

**«Aγαπητέ πρόγονε»**

Μεγαλωμένος στην **Αστόρια της Νέας Υόρκης,** ένας Ελληνοαμερικανός δεύτερης γενιάς, συνονόματος του **Θεόδωρου Κολοκοτρώνη,** επιστρέφει στην Ελλάδα ν’ αναζητήσει τα ίχνη του πιο δημοφιλούς Έλληνα του 1821 και να διαπιστώσει αν είναι στ’ αλήθεια απόγονός του.

Αυτή η αναζήτηση διατρέχει την πολύπλευρη και πολύπλοκη ταυτότητα του Έλληνα στη διαχρονική της διάσταση, μέσα από τα αρχαιοελληνικά σύμβολα και τις αναβιώσεις τους, μέσα από τους απογόνους των ηρώων του ’21 και μέσα από τη ματιά των μαθητών της Αθήνας του 2011, οι οποίοι με παρελάσεις και γιορτές αποτυπώνουν τις αντιφάσεις των σημερινών Ελλήνων, που πασχίζουν να αντισταθούν στην κρίση της εποχής με όπλο τις μνήμες τους.

**Σκηνοθεσία-σενάριο-μουσική επιμέλεια:** Μενέλαος Καραμαγγιώλης.

**Διεύθυνση φωτογραφίας:** Κλαούντιο Μπολιβάρ.

**Αρχισυνταξία:** Πρόδρομος Τσινικόρης.

**Μοντάζ:** Τεό Σκρίκας, Μάριος Ζώγκας.

**Ηχοληψία:** Στέλιος Μπουζιώτης.

**Μουσική τίτλων:**Μίνως Μάτσας.

**15:00 1.000 ΧΡΩΜΑΤΑ ΤΟΥ ΧΡΗΣΤΟΥ**

**----------------------------------**

**18:59 200 ΧΡΟΝΙΑ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ - 200 ΘΑΥΜΑΤΑ ΚΑΙ ΑΛΜΑΤΑ  (Ε) Κ8 W**

**Eπεισόδιο 1ο:** **«Η Επανάσταση της Πελοποννήσου»**

**19:00 Γ' ΧΑΙΡΕΤΙΣΜΟΙ**

**21:00 ΣΤΑ ΑΚΡΑ Κ8 W  NEO EΠΕΙΣΟΔΙΟ**

**Εκπομπή συνεντεύξεων με τη Βίκυ Φλέσσα**

**«Κώστας Σταματόπουλος - Μελέτης Μελετόπουλος»  Επετειακή εκπομπή**

**22:00 ΠΑΓΚΟΣΜΙΟ ΠΡΩΤΑΘΛΗΜΑ ΚΑΛΛΙΤΕΧΝΙΚΟΥ ΠΑΤΙΝΑΖ**

**-----------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:00 ΣΤΑ ΑΚΡΑ (Ε) ημέρας**

**03:00 ΓΙΑΤΙ 21; 12 ΕΡΩΤΗΜΑΤΑ (Ε) ημέρας**

**04:00 ΥΜΝΟΣ ΕΙΣ ΤΗΝ ΕΛΕΥΘΕΡΙΑΝ (Ε) ημέρας**

**05:00 ΣΥΝΑΝΤΗΣΕΙΣ ΜΕ ΑΞΙΟΣΗΜΕΙΩΤΟΥΣ ΑΝΘΡΩΠΟΥΣ (Ε) ημέρας**

**06:00 ΤΟΠΟΣΗΜΑ ΤΟΥ 1821 (Ε) ημέρας**

**--------------------------------------**

**ΣΗΜ: Το ξένο ντοκιμαντέρ «ΚΑΤΑΣΚΟΠΟΙ ΣΤΗ ΦΥΣΗ: ΓΝΩΡΙΖΟΝΤΑΣ ΤΟΥΣ ΚΑΤΑΣΚΟΠΟΥΣ» (SPY IN THE WILD: MEET THE SPΙΕS) και η επανάληψη της εκπομπής «ΚΑΤΙ ΓΛΥΚΟ» δεν θα μεταδοθούν.**